Public procurement notice: Additional Information
Published: 2016-01-19
Buyer: Egészségügyi Készletgazdálkodási Intézet
Country: HU
Region: Pest
Contract type: Supplies
Procedure: Open procedure
CPV classification: 33600000: Pharmaceutical products | 33632200 | 33651100 | 33661100 | 33661200
Submission deadline: 2016-02-22
Award criteria: Lowest price
EU fund: ESF

Technical requirements: Késedelmi teljesítési kötbér: a késedelemmel érintett rész értékének 0,5 %-a/nap (a megfelelő termék leszállításáig vagy a hiba kijavításáig), meghiúsulási kötbér: a meghiúsult teljesítési rész értékének 30 %-a; teljesítési biztosíték 5 %.
A biztosíték százalékos mértékének vetítési alapja a szerződés szerinti nettó ellenszolgáltatás. A biztosíték rendelkezésre bocsátása az ajánlattevőként szerződő fél választása szerint a Kbt. 126. § (6) bekezdés a) pontjában felsorolt módokon teljesíthető.
III.1.2)
Fő finanszírozási és fizetési feltételek és/vagy hivatkozás a vonatkozó jogszabályi rendelkezésekre:
Az ellenszolgáltatás teljesítése a Ptk. 6:130. § (1) és (2) bekezdésében, a Kbt. 130. § (1) és (5)-(6) bekezdéseiben, valamint az Art. 36/A. §-ban előírtaknak megfelelően, 30 napos fizetési határidővel történik, az eljárás lezárásaként megkötött szerződésben foglalt feltételek szerint. A megajánlott gyógyszerek, egyéb termékek ellenértékét ajánlatkérő a teljesítésigazolással elfogadott és átvett szállítást követően, a minőségmegóvó csere – éves átlagos összegben kalkulált – díját pedig ajánlatkérő évente azonos összegben, minden tárgyévet követő év január 15. napjáig kiadott teljesítésigazolás alapján kiállított számla ellenében fizeti meg szállító részére. Ajánlatkérő előleget nem fizet.
III.2.1)
Az ajánlattevő/részvételre jelentkező személyes helyzetére vonatkozó adatok (kizáró okok), ideértve a szakmai és cégnyilvántartásokba történő bejegyzésre vonatkozó előírásokat is:
— Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 56. § (1) bekezdésének a)-k) pontjaiban felsorolt kizáró okok valamelyike fennáll,
— Az eljárásban nem lehet ajánlattevő az a gazdasági szereplő, akivel szemben a Kbt. 56. § (2) bekezdésében szereplő kizáró ok fennáll.
— Az eljárásban nem lehet ajánlattevő, alvállalkozó, illetve nem vehet részt az alkalmasság igazolásában olyan gazdasági szereplő, aki a Kbt. 57. § (1) bekezdés d) pontja szerinti kizáró ok hatálya alá tartozik a tekintetben, hogy nem szerepel az Országos Gyógyszerészeti és Élelmezés-egészségügyi Intézet (OGYÉI) elektronikus nyilvántartásában (www.ogyei.gov.hu/listak/).
Ajánlattevőnek az ajánlatban a 310/2011. (XII. 23.) Korm. rendelet 2-10. § szerint igazolnia kell, hogy nem tartozik a Kbt. 56. § (1)-(2) bekezdésében foglalt kizáró okok hatálya alá;
Ajánlattevőnek a Kbt. 58. § (3) bekezdése értelmében nyilatkoznia kell arról, hogy a szerződés teljesítéséhez nem vesz igénybe a Kbt. 56. § (1) bekezdése szerinti kizáró okok hatálya alá eső alvállalkozót, valamint az általa alkalmasságának igazolására igénybe vett más szervezet nem tartozik a Kbt. 56.§ (1) bek. szerinti kizáró okok hatálya alá.
A Kbt. 57. § (1) bekezdés d) pontja szerinti kizáró ok hiányát az ajánlattevő esetében az ajánlatkérő ellenőrzi (Kbt. 36. § (5) bekezdése, 310/2011. (XII. 23.) Korm. rendelet 3. § b) pont) az OGYÉI elektronikus nyilvántartásában. Ha valamely ajánlattevő tekintetében a gyógyszer nagykereskedők nyilvántartásából nem állapítható meg, hogy jogosult forgalmazni minden – az ajánlatban szereplő – gyógyszert, akkor az ajánlattevőnek nyilatkoznia kell arról, hogy az adott gyógyszer saját előállítású termék, és ezért a 2005. évi XCV. tv. 4. § (2) bekezdése alapján elegendő, hogy gyógyszer gyártói engedéllyel rendelkezik.
A Kbt. 57. § (1) bekezdés d) pontja szerinti kizáró ok körében az alvállalkozó és az alkalmasság igazolásában részt vevő más szervezet vonatkozásában, az ajánlattevő választása szerint
a) saját nyilatkozatot nyújt be arról, hogy nem vesz igénybe a Kbt. 57. § (1) bekezdés d) pontja szerinti kizáró okok hatálya alá eső alvállalkozót, valamint az általa alkalmasságának igazolására igénybe vett más szervezet nem tartozik a Kbt. 57. § (1) bekezdés d) pontja szerinti kizáró okok hatálya alá, vagy
b) az eljárásban megjelölt alvállalkozó nyilatkozatát – a meg nem jelöltekre az a) pont szerinti nyilatkozat mellett -, valamint az alkalmasság igazolására igénybe vett más szervezet nyilatkozatát is benyújthatja arról, hogy a szervezet nem tartozik a Kbt. 57. § (1) bekezdés d) pontja szerinti kizáró okok hatálya alá.
Az alkalmasság megítéléséhez szükséges adatok és a megkövetelt igazolási mód: P/1. a 310/2011. (XII. 23.) Korm. rendelet 14. § (1) bekezdés c) pontja és (4) bekezdése szerint a teljes – általános forgalmi adó nélkül számított – árbevételére vonatkozó cégszerű nyilatkozatot az elmúlt három lezárt üzleti évre vonatkozóan, attól függően, hogy az ajánlattevő mikor jött létre, illetve mikor kezdte meg tevékenységét, amennyiben ezek az adatok rendelkezésre állnak.